Lav et referat af nedenstående tekst:

Tekst:
Vendsyssel Elite Badminton holder på klubbens største stjerne. Det er en realitet, efter at klubben har forlænget samarbejdet med amerikanske Beiwen Zhang. Klubben offentliggjorde kontraktforlængelsen før onsdagens bronzekamp mod Solrød Strand. - VEB er en fantastisk klub. De behandler mig som om, vi er i familie med hinanden. Jeg har spillet i flere ligaer i hele verden, men VEB er den bedste klub for mig, siger Beiwen Zhang. Den amerikanske kvinde, som har rødder i Kina, ligger nummer 11 på verdensranglisten, og det har gjort hende særdeles attraktiv for andre klubber. Både udenlandske klubber og flere af VEB's konkurrenter i Badmintonligaen har eftersigende været ude efter hende, men Zhang har været svær at lokke. - Pengene er ikke det vigtigste. Jeg har valgt at spille her en sæson mere, fordi jeg er glad for at være i Vendsyssel, siger Beiwen Zhang. Beiwen Zhang har i denne sæson vundet 12 ud af 12 damesingler i Badmintonligaen.

Referat:
Den amerikanske badmintonspiller Beiwen Zhang tager endnu en sæson i Vendsyssel Elite Badminton.